**Tivoli bağları** və ya **Tivoli** — Danimarkanın paytaxtı olan, Kopenhagen şəhərində yerləşən əyləncə parkı və kef bağı. O, 1843-cü ilin avqustun 15-i açılıb və bələliklə, həmin şəhərin yanında Direhavsbakken parkından sonra, dünyanın ikinci ən köhnə əyləncə parkıdır. Bəzi mənbələrdə Volt Disney məhz Tivolidən ilhamlanıb, *Disneyland-ı* yaratdığını deyilir. O, bu yeri 1951-ci ildə ziyarət edib.

2016-cı ildə Tivoli bağlarını 4,6 mln. adam ziyarət edib.

Tarix
-----

Parkın 14-16 akr ərazisində qrulması üçün Georq Karstensena icazə verən Kral VIII Kristian idi. Onun ilk adı **Tivoli & Vauxhall** qoyublar. Açılışı 1843-cü ilin avqustun 15-də baş verib. O gün parkının ilk ziyarətçilərin arasında Hans Xristian Andersen də olub. O, parkdan ilhamlanıb *Bülbül* nağılını yazıb.

1901-ci ildən başlayaraq Tivolidə bir sıra insan sərqisi keçirilib. Bunun vasitəsi ilə xaricə gedə bilməyən Danimarkalılar başqa irqləri və mədəniyyətləri canlı olaraq görə bilərdi.

1943-cü ildə nasizm tərəfdarları Tivolinin bir çox binalarını, o cümlədən konsert zalını yandırıblar. O binaların yerində müvəqqəti tikintilər quruşdurulub və bir neçə həftə sonra, park yenidən işləməyə başladı.

Atraksionlar
------------

Əjdaha gölü və arxa planında *Dæmonen* amerikan dağları
Park taxtadan tikilmiş amerikan dağlarına görə tanınır. Məsələn 1914-cü (başqa mənbələrinə görə 1915-də və ya ondan sonra) ildə quraşdırılan *Rutschebanen* və ya yerlilər tərəfindən *Bjergbanen* adlanan amerikan dağları dünyada hələ də işləyən ən köhnə amerikan dağlarından biridir. Bundan başqa, parkda poladdan olan 1974-cü ildə quraşdırılan *Karavanen*, 1985-ci ilin *Odin Ekspressen* və 2004-cü ilin aprelin 16-da quraşdırılan *Dæmonen* adlı amerikan dağları var.

2006-cı ildə Tivoli üçün Avstriyada *Funtime* şirkərti tərəfindən dünyanın ən yüksək karuseli olan *Himmelskibet* adlı atraksion quraşdırılıb.

Başqa obyektləri
----------------

Tivoliyə giriş biletlidir. Biletlərin fərqli növləri olur, o cümlədən, nisbətən ucuz olan atraksionları istifadə etməyə icazə verməyən biletlər var. Atraksionlardan başqa, Tivolidə müxtəlif restoranlar, kafelər, süni göl,
 teatr, bağlar, gül ləki və şərqi üslubda binalar var.

Parkın yanında 1893-cü ildə tikilən Tivoli sarayına baxan Hans Xristian Andersenın heykəli yerləşir. Bundan artıq, 2019-cu ildə elan olunub ki, Tivoli BIG şirkəti ilə birgə saraya Andersenın adını daşıyacaq 18 mərtəbəli mehmanhana əlavə olaraq tikmək planlaşdırırlar.

İstinadlar
----------

1. ↑  "Top attractions in Denmark". visitdenmark.com. Visit Denmark. 2 April 2016 tarixində arxivləşdirilib. İstifadə tarixi: 8 April 2016.
2. ↑  "Arxivlənmiş surət". 2013-07-19 tarixində orijinalından arxivləşdirilib. İstifadə tarixi: 2019-12-09.
3. ↑  "Arxivlənmiş surət". 2021-08-06 tarixində arxivləşdirilib. İstifadə tarixi: 2019-12-14.
4. ↑  "Arxivlənmiş surət". 2018-12-16 tarixində arxivləşdirilib. İstifadə tarixi: 2019-12-08.
5. 1 2 3  Tivoli – Tivoli Gardens Copenhagen – Copenhagen Portal – Tourist Guide Arxivləşdirilib 2013-11-02 at the Wayback Machine. Copenhagenet.dk. Retrieved on 15 August 2011.
6. ↑  "Our history". 2021-07-31 tarixində arxivləşdirilib. İstifadə tarixi: 2019-12-09.
7. ↑  The Twentieth Century with Walter Cronkite: Sabotage. CBS, 1950s.
8. ↑  "Arxivlənmiş surət". 2021-09-21 tarixində arxivləşdirilib. İstifadə tarixi: 2019-12-11.
9. ↑
10. ↑  p. 62-63
11. ↑  "Arxivlənmiş surət". 2022-07-18 tarixində arxivləşdirilib. İstifadə tarixi: 2019-12-09.
12. ↑  "Arxivlənmiş surət". 2021-10-22 tarixində arxivləşdirilib. İstifadə tarixi: 2019-12-23.